CELEX: 62014CN0037
Language: lt
Date: 2014-01-24 00:00:00
Title: Byla C-37/14: 2014 m. sausio 24 d. pareikštas ieškinys byloje Europos Komisija prieš Prancūzijos Respubliką

7.4.2014   
            
            
               LT
            
            
               Europos Sąjungos oficialusis leidinys
            
            
               C 102/18
            
         2014 m. sausio 24 d. pareikštas ieškinys byloje Europos Komisija prieš Prancūzijos Respubliką
   (Byla C-37/14)
   2014/C 102/25
   Proceso kalba: prancūzų
   
      Šalys
   
   
      Ieškovė: Europos Komisija, atstovaujama J.-F. Brakeland ir B. Stromsky
   
      Atsakovė: Prancūzijos Respublika
   
      Ieškovės reikalavimai
   
   
               —
            
            
               Pripažinti, kad per nustatytą terminą nepriėmusi priemonių, reikalingų susigrąžinti iš pagalbos gavėjų valstybės pagalbą, pripažintą neteisėta ir nesuderinama su vidaus rinka 2009 m. sausio 28 d. Komisijos sprendimo 2009/402/EB dėl Prancūzijos vykdytų specialiųjų planų vaisių ir daržovių sektoriuje (1) 1 straipsnyje, ir per nustatytą terminą nepranešusi Komisijai apie priemones, kurių imtasi šiam sprendimui įgyvendinti, Prancūzijos Respublika neįvykdė įsipareigojimų pagal SESV 288 straipsnio ketvirtą pastraipą ir minėto sprendimo 2, 3 ir 4 straipsnius.
            
         
               —
            
            
               Priteisti iš Prancūzijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Sprendime nustatytas terminas susigrąžinti neteisėta pripažintą valstybės pagalbą pasibaigė, tačiau ši pagalba nebuvo visiškai susigrąžinta.
   Taigi šio ieškinio pareiškimo dieną atsakovė dar nebuvo priėmusi priemonių, reikalingų įmonėms pagalbos gavėjoms suteiktai pagalbai susigrąžinti, ir nepateikė Komisijai prašomos informacijos.
   
      (1)  OL L 127, p. 11.